J e g y z ő k ö n y v

**Készült:** a Bezenye Községi Önkormányzat Képviselő-testületének 2024. május 23. napján 18:30 órakor az önkormányzat tanácstermében megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 18:31 órakor megnyitja. Megállapítja, hogy az ülés nem határozatképes, mivel a 7 megválasztott képviselőből 3 fő van jelen. Antonovich Gáspár, Nusser Györgyné, Sándor Vincénés és Szakos Géza képviselők a polgármesternek jelezték, hogy nem tudnak az ülésen részt venni. A polgármester bízik benne, hogy esetleg mégis valamelyik képviselő megérkezik.

A polgármester az ülés jegyzőkönyvének hitelesítésére Hiltser Mátyás képviselőt kéri fel.

A polgármester javaslatával a megjelent képviselők egyetértenek.

Az ülés megtartását az SzMSz 21.§ (3) bekezdése alapján 15 percre elhalasztja.

A polgármester 18:46 perckor megállapítja, hogy a képviselő-testület még mindig nem határozatképes. Elmondja, hogy halaszthatatlan ügyekben kellett volna döntést hoznia a Képviselő-testületnek. A napirendi pontok között szerepel a belső ellenőri jelentés, a zárszámadás és az átadás előtt álló bölcsődei eszközök beszerzése.

Wiegerné Mészáros Erika jegyző elmondja, hogy kötelező törvényi előírás, hogy a zárszámadás május 31. napig hatályba lépjen, különben az állami pénzek kifizetése felfüggesztésre kerül. Lakossági közbevetett kérdésre válaszolva elmondja, hogy a képviselőknek tudomásuk van az említett határidőről.

Márkus Erika polgármester megköszöni a megjelenteknek a részvételt, és az ülést bezárja.

k.m.f.

 **Márkus Erika Wiegerné Mészáros Erika**

 polgármester jegyző

Jegyzőkönyv hitelesítő:

 **Hiltser Mátyás**

 jegyzőkönyv hitelesítő